**Sanni Maaria Koivuranta** (o.s. **Leinonen** s. 8. marraskuuta 1989 Siilinjärvi) on suomalainen entinen alppihiihtäjä. Leinonen edusti Tampereen Slalomseuraa (TSS).

Koulutus ja työura
------------------

Koivuranta kävi kaksi luokkaa Nilsiän alppilukiota (Tahkon alppikoulu), valmistuen kuitenkin ylioppilaaksi Tampereen Sammon urheilulukiosta 2009. Häntä on hyödynnetty sittemmin Nilsiän Tahkon matkailukeskuksen markkinoinnissa. Koivuranta on koulutukseltaan liikunnanohjaaja ja valmistunut Lapin ammattikorkeakoulusta. Hän aloitti keväällä 2015 työt Hiihtoliiton mäkihypyn ja yhdistetyn lajikoordinaattorin sijaisena.

Urheilu-ura
-----------

Koivuranta osallistui ensimmäisen kerran maailmancupiin kaudella 2005–2006, ja toisella kaudellaan hän sai ensimmäiset pisteensä. Kymmenen parhaan joukkoon hän sijoittui ensimmäisen kerran oltuaan kymmenes Semmeringin pujottelukisassa joulukuussa 2006. Parhaimmillaan hän oli seitsemäs Mariborin pujottelussa tammikuussa 2010. Kaudella 2006–2007 hän oli yhteistilastoissa cupissa 63. ja pujottelussa 23.

Åren maailmanmestaruuskisoissa 2007 Leinonen osallistui kahteen henkilökohtaiseen lajiin: pujottelussa hän oli 30:s ja suurpujottelussa 31:s. Joukkuekilpailussa hän oli mukana Suomen neljänneksi sijoittuneessa joukkueessa. Val d'Isèren MM-kilpailuissa 2009 hän sijoittui suurpujottelussa 21:nneksi ja pujottelussa sijalle 11.

Koivuranta solmi 15. toukokuuta 2010 varustesopimuksen Fischerin kanssa. Viisi edellistä vuotta hän laski Völklin, ja sitä aikaisemmin Fischerin välineillä.

19. huhtikuuta 2010 Koivuranta laski Pyhätunturilla pujottelun SM-kultaa katkaisten Tanja Poutiaisen kolmen vuoden voittoputken. Leinonen ilmoitti elokuussa 2012 lopettavansa uransa.

Perhe
-----

Sanni Koivurannan kaksoisveli Kalle Leinonen on menestynyt freestylehiihtäjä. Koivuranta on seurustellut Anssi Koivurannan kanssa vuodesta 2009, ja heille syntyi poikalapsi 25. toukokuuta 2016 ja toinen poika 25. kesäkuuta 2018.

Koivurannan urheilu-uran aikaiset mitat olivat 165 senttiä ja 58 kiloa.

Lähteet
-------

* Sanni Leinosen nettisivut (Arkistoitu – Internet Archive)
* Sanni Leinonen Suomen Hiihtoliiton sivuilla
* Sanni Leinosen tilastot (englanniksi)
* Sanni Koivuranta Kansainvälinen hiihtoliitto (FIS).  (englanniksi)

### Viitteet

1. 1 2  Kallen ja Sannin kaverikirja (pdf) (sivu 9) *TahkoNews*.  talvi 2009. Tahko.  Arkistoitu 10.10.2011. Viitattu 20.4.2010.
2. ↑  Sanni Leinonen *Yle.fi*.  Helmikuu 2010. YLE.  Arkistoitu 16.2.2010. Viitattu 19.2.2010.
3. 1 2  Fact File *sannileinonen.fi*. sannileinonen.fi.  Arkistoitu 1.3.2010. Viitattu 20.4.2010.
4. 1 2  Ulla Kiili ja Sanni Leinonen | Lumiprinsessat  15.12.2006. Aamulehti.  Arkistoitu 3.2.2010. Viitattu 20.4.2010.
5. ↑  Mikä alppikoulu? Tahkon Alppikoulu.  Arkistoitu 6.4.2010. Viitattu 20.4.2010.
6. ↑  Sanni Leinonen aloittanut SHL:n lajikoordinaattorin toimessa Suomen Hiihtoliitto.  Arkistoitu 26.3.2016. Viitattu 18.3.2016.
7. ↑  Saavutukset *sannileinonen.fi*. sannileinonen.fi.  Arkistoitu 1.3.2010. Viitattu 20.4.2010.
8. ↑  Racing: Poutiainen changes to Fischer  15.4.2010. Fischer Sports. Viitattu 20.4.2010. (englanniksi)[vanhentunut linkki]
9. 1 2 3  Sanni Leinonen ja Victor Malmström pujottelivat Suomen mestareiksi Pyhällä  19.4.2010. Ski Sport Finland ry. Viitattu 20.4.2010.
10. ↑  Sanni Leinonen yllätti Tanja Poutiaisen *Ilta-Sanomat*.  19.4.2010. Viitattu 20.4.2010. [vanhentunut linkki]
11. ↑  Sanni Leinonen lopettaa uransa mtv3.fi. Viitattu 14.8.2012.
12. ↑  Lehti: Anssi Koivuranta iski alppihiihtäjän!  23.4.2009. MTV3.fi.  Arkistoitu 17.3.2016. Viitattu 16.3.2016.
13. ↑  Anssi Koivuranta ja Sanni Leinonen: Poika tuli! *www.iltalehti.fi*. Viitattu 26.5.2016.
14. ↑  Anssi Koivuranta ja Sanni Leinonen saivat pojan: Toinen poika tuli! *iltalehti.fi*. Viitattu 18.7.2018.